laion/Wikipedia-Exotic huggingface dataset:
Pakterminal

AS Pakterminal oli 1992. aastal asutatud ettevõte, mille põhitegevusala oli nafta ja naftasaaduste laadimise ja ladustamise teenused. Pakterminal asutati 30. juunil 1992 Eesti-Hollandi ühisettevõttena. Pakterminal sai nime asutajaettevõtete Paktank International ja N-Terminaal järgi ning alustas tegevust 1993. aasta märtsis. Ettevõte kuulus 50% ulatuses Eesti investeerimisfirmale Trans Kullo ja 50% ulatuses Hollandi suurkontsernile Royal Vopak. 2007. aastal ostis Royal Vopak ära Trans Kullo osaluse ja sai ettevõtte ainuomanikuks. 2010. aasta mais liitis selleks ajaks liitumiste tagajärjel nime AS Vopak E.O.S. kandev emaettevõte Pakterminali endaga. Terminal asub Tallinna Sadamale kuuluvas Muuga sadamas, Soome lahe lõunakaldal. AS Pakterminal oli Sadamaoperaatorite Liidu ja Transiidi Assotsiatsiooni liige. "Viiakse lõpule Pakterminali liitmine Vopak E.O.S.-i struktuuri" Vopak E. O. S.-i pressiteade, 3, mai 2010 [1][alaline kõdulink] Pakterminali koduleht (Vopak E.O.S.) Peeter Raidla. "Aadu Luukas läks oma teed" Äripäev, 28. juuli 2006 "Siff ja Kanajev müüsid Muuga rahamasina" Äripäev, 18. detsember 2007
Inglewood

Inglewood on linn USA-s California osariigis Los Angelese maakonnas. Inglewood piirneb lõunas Hawthorne'i linnaga, ülejäänud linna ümbritseb Los Angelese linn. Elanike arv on 2020. aasta rahvaloenduse seisuga 107 762. Aastal 2010 oli elanikke 109 673. Inglewood on asutatud 1880. aastatel. See sai linnaõigused 7. veebruaril 1908. Inglewood oli tuntud Ku Klux Klani ühe kõige aktiivsema tulipunktina California osariigis. 1922. aastal vahistati Inglewoodis 36 Ku Klux Klani liiget. Selle tulemusena keelustati osariigis Ku Klux Klani tegevus. 2010. aasta rahvaloenduse kohaselt moodustasid elanikest 50,6% ladinaameeriklased, 43,9% afroameeriklased, 2,9% mitteladinaameeriklastest valged ja 1,5% aasialased. Inglewoodis asub Rooma foorumi meenutav mitmeotstarbeline sisehall The Forum, kus on esinenud paljud artistid ja korraldatud spordivõistlusi. Aastatel 1967–1999 asusid seal NBA klubi Los Angeles Lakersi ja NHL-i klubi Los Angeles Kingsi koduväljak. 1984. aasta suveolümpiamängude ajal toimus seal korvpalliturniir. Alates 2020. aastast on Inglewoodis asuv SoFi Stadium NFL-i klubide Los Angeles Ramsi ja Los Angeles Chargersi kodustaadion. Aastatel 1938–2013 asus SoFi Stadiumi kohal Hollywood Parki hipodroom. Inglewoodis asub kalmistu Inglewood Park Cemetery, kuhu on maetud ka tuntud inimesi. Inglewoodis on sündinud muusikud Brian Wilson ja Dennis Wilson, kergejõustiklane ja olümpiavõitja Brittney Reese ning avaliku elu tegelane ja modell Tyra Banks. Inglewoodi sõpruslinnad on Bo Sierra Leones, Pedavena Itaalias, Port Antonio Jamaical ja Tijuana Mehhikos. 2016 U.S. Gazetteer Files QuickFacts: Inglewood city, California, vaadatud 10.02.2022.  Inglewood – pildid, videod ja helifailid Wikimedia Commonsis Koduleht
Femke Bol

Femke Bol (sündinud 23. veebruaril 2000 Amersfoortis, Utrechti provintsis) on Hollandi kergejõustiklane. Tema põhialaks on 400 meetri tõkkejooks, kuid ta võistleb ka puhtas 400 meetri sprindis. Tokyo suveolümpiamängudel võitis ta 400 meetri tõkkejooksus Sydney McLaughlini ja Dalilah Muhammadiga Euroopa rekordiga 52,04 pronksmedali. McLaughlin ja Muhammad ongi ainsad, kes on temast 400 meetrit tõkkeid kiiremini jooksnud. 2021. aastal tuli ta 400 meetri tõkkejooksus Teemantliiga üldvõitjaks. 2021. aastal pälvis ta Euroopa tõusva kergejõustikutähe auhinna. 2022. aastal võitis ta esimesena ühtedel Euroopa meistrivõistlustel kuldmedali nii 400 meetri jooksus kui ka 400 meetri tõkkejooksus. 400 meetri jooksu võitis ta rahvusrekordiga 49,44. Kolmanda kuldmedali võitis ta 2022. aasta Euroopa meistrivõistlustel 4×400 meetri teatejooksus, joostes viimast vahetust ajaga 48,52. 2023. aastal püstitas Bol Hollandi meistrivõistlustel Apeldoornis 400 meetri jooksu sisemaailmarekordi 49,26, ületades Jarmila Kratochvílovále kuulunud varasema rekordi 33 sajandikuga. Euroopa sisemeistrivõistlustel Istanbulis võitis ta ajaga 49,85 400 meetri jooksus kuldmedali. 4×400 meetri teatejooksus püstitas Euroopa meistriks tulnud Hollandi naiskond võistluste rekordi, Bol jooksis teatenelikus viimast vahetust. 2024. aasta Euroopa meistrivõistlustel Roomas võitis Bol kuldmedali 400 meetri tõkkejooksus ja 4×400 meetri teatejooksus ning pronksmedali 4×400 meetri segateatejooksus. Bolile kuulub ka kõigi aegade tipptulemus 300 meetri tõkkejooksus 36,86, mille ta jooksis 31. mail 2022 Ostravas. Talle kuulub lisaks Hollandi 400 meetri siserekord 49,24 (joostud 18. veebruaril 2024 Apeldoornis). 2024. aastal püstitas Bol maailma sisemeistrivõistlustel kergejõustikus Glasgow's 400m jooksus maailmarekordi ajaga 49,17. https://www.eurosport.com/athletics/femke-bol_prs546460/person.shtml "Arhiivikoopia". Originaali arhiivikoopia seisuga 19. veebruar 2023. Vaadatud 22. veebruaril 2023.{{netiviide}}: CS1 hooldus: arhiivikoopia kasutusel pealkirjana (link) Femke Bol Rahvusvahelise Kergejõustikuliidu kodulehel
Université Paris-Descartes

Université Paris-Descartes oli Prantsuse ülikool, mis loodi 1. jaanuaril 1971. See kadus 1. jaanuaril 2020 Université Paris Cité kasuks pärast uue ülikooli loomise määruse avaldamist 20. märtsil 2019 Euroopa Liidu Teatajas. Agnès Buzyn, juudi rahvusest Prantsusmaa arst, arstiteadlane (hematoloog) ja poliitik Décret n° 2019-209 du 20 mars 2019 portant création de l'université Paris Cité et approbation de ses statuts  Université Paris-Descartes – pildid, videod ja helifailid Wikimedia Commonsis Koduleht
Nuevo Leóni osariigi lipp

Nuevo Leóni lipp on Mehhiko Nuevo Leóni osariigi lipp. Praegune lipp on kasutusel 2000. aastast alates. Republica de Río Grande provintsi lipp (1840) Nuevo Leóni osariigi lipp (1972) Nuevo Leóni osariigi lipp (2020) Nuevo Leóni osariigi vapp Flags of the World. crwflags.com. Vaadatud 19.05.23
Doonorlisand

Doonorlisand ehk doonor (ladina keeles donore ära andma) on pooljuhtelektroonikas aine, mille aatomid annavad kristallivõresse elektrone. Kui asendada kristallivõres neljavalentse pooljuhi, näiteks räni kristallis põhiaine aatom sellise lisandaine aatomiga, millel on viis valentselektroni (näiteks fosfori aatomiga), siis neli neist valentselektronidest moodustavad elektronipaaride vahendusel kovalentsidemeid räni aatomitega, viies elektron aga jääb vabaks ja võib teatud tingimustel aatomist eemalduda, muutudes seega juhtivuselektroniks. Et niisuguses pooljuhis on põhilisteks laengukandjateks elektronid, mis on negatiivse laenguga, siis nimetatakse materjali n-pooljuhiks. Enamiku pooljuhtseadiste talitluseks on vaja, et pooljuhi ühes piirkonnas oleksid ülekaalus vabad elektronid ja teises, vahetult kõrvalasuvas piirkonnas augud. Sellise olukorra saabki luua sobiva võõraine (lisandaine) aatomite sisseviimisega pooljuhi kristallistruktuuri. Elektronjuhtivus Dopeerimine Aktseptorlisand
Yucatáni osariigi lipp

Yucatáni osariigi lipp on Yucatáni osariigi lipp. Varem kasutati sama lippu Yucatáni Vabariigi lipuna. Lipp sai osariigi ametlikuks sümboliks 2023. aastal. See oli osariigi elanike seas ka varem kasutusel kohaliku identiteedi väljendamiseks. Yucatáni osariigi vapp Flags of the World. crwflags.com. Vaadatud 19.05.23
Ganeša

Ganeša (sanskriti keeles gaṇeśa), ka Ganapati (sanskriti keeles gaṇapati) on hinduismis elevandi peaga õnnetoov ja takistusi ületada aitav jumal, Šiva ja Pārvatī poeg. Ganeša on hinduismi üks olulisemaid ja austusväärsemaid jumalusi. Hinduistlik rituaal algab tihti Ganeša austamisega ja tema kujutis asetseb sageli templite ja elumajade fassaadil. Ta on tarkuse, edu, jõukuse ja õnne jumal, kunsti ja teaduste kaitsja. Ganešat kujutatakse tavaliselt punasena, suure kõhuga ja neljakäelisena, tema üks kihv on murdunud ja ta ratsutab roti seljas. Legendi järgi käskis Šiva, kes ei teadnud, et tegemist on tema pojaga, Ganeša pea maha raiuda. Saanud aga eksitusest teada, lubas Šiva anda talle esimese vastutuleva olendi pea, kelleks juhtus olema elevant. Käesolevas artiklis on kasutatud "Ida mõtteloo leksikoni" materjale.
Nia Ali

Nia Sifaatihii Ali (sündinud 23. oktoobril 1988 Norristownis Pennsylvania osariigis) on USA kergejõustiklane, tõkkejooksja. Üliõpilasvõistlustel võistles Ali edukalt nii tõkkejooksjana kui ka mitmevõistlejana. 2011. aastal tuli ta 100 meetri tõkkejooksus NCAA meistriks. Samal aastal võitis ta suveuniersiaadil tõkkesprindis kulla. 2013. aasta maailmameistrivõistlustel Moskvas oli Ali esmakordselt USA koondises, kuid ei pääsenud tõkkejooksus finaali. 2014. aasta sisemaailmameistrivõistlustel Sopotis tuli ta 60 meetri jooksus ajaga 7,80 Sally Pearsoni ja Tiffany Porteri ees maailmameistriks. 2016. aasta sisemaailmameistrivõistlustel Portlandis kaitses ta tiitlit, edestades 7,80-ga Brianna Rollinsit ja Porterit. Suveolümpial Rio de Janeiros aitas ta USA koondisel võtta 100 meetri tõkkejoksus kolmikvõitu, saades ajaga 12,59 Brianna Rollinsi järel ning Kristi Castlini ees hõbemedali. 2019. aasta maailmameistrivõistlustel Dohas tuli Ali tõkkesprindis isikliku rekordiga 12,34 maailmameistriks, edestades finaalis teist ameeriklast Kendra Harrisoni ja jamaicalast Danielle Williamsit. Välisrekordid 100 meetri tõkkejooks – 12,34, 6. oktoober 2019, Doha. Seitsmevõistlus – 5780, 14. aprill 2016, Azusa, California Siserekordid 60 meetri tõkkejooks – 7,80, 23. veebruar 2014, Albuquerque. Suhtest Ameerika Ühendriikide tõkkejooksja Michael Tinsleyga on Nia Alil 2015. aastal sündinud poeg Titus Maximus. Kooselust Kanada sprinteri Andre De Grasse'iga on tal 2018. aastal sündinud tütar Yuri Zen ja 2021. aastal sündinud poeg Kenzo. https://www.eurosport.com/athletics/nia-ali_prs285028/person.shtml Nia Ali Rahvusvahelise Kergejõustikuliidu kodulehel (inglise)
Vaimude maja

Vaimude maja (tai keeles San phra phum ศาลพระภูมิ) on paljudes Kagu-Aasia maades (Tais, Myanmaris, Malaisias, Laoses, Kambodžas, Vietnamis, Indoneesias, Filipiinidel) kohalike maavaimude või haldjate austamiseks rajatud pühamu. Uue ehitise alustamisel rajatakse kõigepealt väike majake kohalikele maavaimudele või -haldjatele, et neid lepitada. Vaimude maja püütakse paigutada nii, et uue ehitise vari sellele peale ei langeks. Vaimude maja on tavaliselt tilluke majake postamendil, kuhu viib maapinnalt väike redel, mida mööda vaimud saaksid kulgeda. Majakese sisse on paigutatud tantsijate ja pillimängijate kujukesi, kes võiksid vaimude meelt lahutada. Vaimude maja ette asetatakse ohvriande, kausikesi toidu ja joogiga ning küünlaid. Tais ja teistes theravaada budismi maades on vaimude maja kõrval enamasti ka teine pühamu Brahma Sahampati austamiseks.
Călan

Călan (saksa keeles Klandorf, ungari keeles Pusztakalán või Kalán) on linn Rumeenias Transilvaanias Hunedoara maakonnas. Călan asub Hunedoarast umbes 8 km idas ja maakonnakeskusest Devast ligikaudu 16 km lõunakagus. Linna haldusalasse kuulub 12 küla: Batiz (Batiz), Călanu Mic (Kiskalán), Grid, Nădăștia de Jos (Alsónádasd), Nădăștia de Sus (Felsőnádasd), Ohaba Streiului (Sztrigyohába), Sâncrai (Szentkirály), Sântămăria de Piatră (Kőboldogfalva), Strei (Zeikdorf, Zeykfalva), Strei-Săcel (Sztrigyszacsal), Streisângeorgiu (Sztrigyszentgyörgy) ja Valea Sângeorgiului (Szentgyörgyválya). 2011. aasta rahvaloenduse andmetel oli Călani elanikest rumeenlasi 85,42%, ungarlasi 4,66%, mustlasi ja teistest rahvustest inimesi 0,88%. Rahvus oli teadmata 7,6%-l elanikest. Asulat on esmamainitud 1387. aastal. Călan sai linnaõigused 1961. aastal. Linnas asus Călani terasetehas, mis läks pankrotti ja lõpetas 2005. aastal tegevuse. Călan România Geografică Călan Steel Works Cityseeker
Uderna Algkool

Uderna Algkool asus Elva valla Kalme külas. Uderna külakool asutati 1766. aastal. 1896. aastal muudeti külakool ministeeriumikooliks. Kool on olnud ka vallakool, 6- ja 7-klassiline kool ning algkool. Tunnustatud haridustegelastest on Uderna koolis töötanud õpetajana August Käppa, Jaan Linsi, Aleksander Mitvitz, Jaan Neumann, Adolf Perandi, August Raud, Jaan Roots, Ferdinand Tigane, Hans Tõllasson, õpetaja-koolijuhatajana Eduard Oja. Kooli direktor on olnud Jaak Seeru. Uderna koolis on õppinud näitleja Leopold Hansen, kunstnik Konrad Mägi, kirjanikud Jaan Kärner, Helmi Mäelo ja Friedebert Tuglas. Aastail 1951–1953 õppis Uderna koolis Estonia teatri ooperisolist Voldemar Kuslap. Uderna kool oli Eestis esimene, kus tähistati 1922. aastal emadepäeva piduliku koosviibimisega, mille korraldas Naiste Karskusliit Helmi Mäelo algatusel.[viide?] Kooli pargis on mitme kultuuritegelase auks püstitatud büste ja ausambaid.[viide?] 207 aastat kestnud õppetöö lõppes Uderna algkoolis 1973. aasta kevadel. Hiljem on samas hoones tegutsenud Uderna muuseum[viide?]. Kaljola Kirt. Tartu rajoon. Siin- ja sealpool maanteed. Tallinn: Eesti Raamat, 1988, lk 200. Sirp ja Vasar, nr. 23, 3 juuni 1966, https://dea.digar.ee/page/sirpjavasar/1966/06/03/3
Kook (perekonnanimi)

Kook on eesti perekonnanimi. 2022. aasta 1. jaanuari seisuga oli Eestis perekonnanimi Kook 156 inimesel: 77 mehel ja 79 naisel. Perekonnanimede levikult oli Kook meeste puhul 1166. kohal ja naiste puhul 1279. kohal. Kook oli kõige levinum perekonnanimi vanuserühmas 60–64 aastat, kus neid oli 10 000 elaniku kohta 1,66. Nimi oli kõige sagedasem Tartu maakonnas, kus seda kandis maakonna 10 000 elaniku kohta keskmiselt 4,24 inimest. 19. sajandi algul pandi pärisorjusest vabastamise käigus Saaremaal Kihelkonna ja Valjala kihelkonna, Pärnumaal Mihkli ja Pärnu-Elisabethi kihelkonna, Harjumaal Kuusalu ja Hageri kihelkonna ning Tartumaal Torma, Võrumaal Kanepi, Järvamaal Ambla ja Läänemaal Mihkli kihelkonna kümnes mõisavallas talupoegadele nimeks Kook. Nimede eestistamise käigus loobuti 1935. aastal nimest Kook, kui võeti uueks nimeks Kruusing. August Kook, eesti arst (1890–1941) August Kook, eesti ettevõtja (1878–1958) August Kook, eesti jurist ja politseikomissar (1907–1941) Eduard Kook, eesti farmatseut ja luuletaja (1912–1991) Karl Kook, eesti arst (1899–1987) Leida Kook, eesti arst, arstiteadlane ja pedagoog (1912–2015) Oskar Kook, eesti farmatseut (1899–1964) Urmet Kook, eesti ajakirjanik (1976–) Statistikaamet: Nimede statistika (vaadatud 27.08.2022) Onomastika andmebaas. Nimede panemine (algne nimekuju): Kook. Onomastika andmebaas. Nimede eestistamine: (vana nimekuju): Kook. Kook statistikaameti andmebaasis
Fotoionisatsioon

Fotoinisatsiooniks nimetatakse aatomite või molekulide ioniseerumist valguse toimel. Ionisatsioon Põrkeionisatsioon Termoionisatsioon
Los Altos (California)

Los Altos on linn USA-s California osariigis Santa Clara maakonnas. See asub Silicon Valley põhjaosas San Francisco lahe piirkonnas (Bay Area). Elanike arv on 2020. aasta rahvaloenduse seisuga 31 625. Aastal 2010 oli elanikke 28 976. Los Altos piirneb läänes Los Altos Hillsiga, põhjas Palo Altoga, idas Mountain View'ga, kagus Sunnyvale'iga ja lõunas Cupertinoga. Los Altos sai linnaõigused 1. detsembril 1952. Algselt oli Los Altos põllumajanduslik linn, kus asusid paljud suvekodud ja aprikoosiaiad. Aastatel 2013–2017 oli Los Altoses leibkonna keskmine sissetulek 208 309 dollarit. 2017. aastal paigutas Forbes USA kõige suurema elukallidusega linnade seas kolmandale kohale. 2018. aastal oli Los Altos jõukuselt viies linn riigis. Los Altoses alustas tegevust rokkansambel The Chocolate Watchband. Los Altose sõpruslinnad on Bendigo Austraalias, Sõktõvkar Venemaal, Shilin Taiwanis ja Rustington Suurbritannias. 2016 U.S. Gazetteer Files 2020 United States Census, vaadatud 1.01.2022. Koduleht
Ocna Mureș

Ocna Mureș (aastatel 1925–1956 Ocna Mureșului, enne seda Uioara; ungari keeles Marosújvár, saksa keeles Miereschhall) on linn Rumeenias Transilvaanias Alba maakonnas. Ocna Mureș asub maakonnakeskusest Alba Iuliast ligikaudu 40 km põhjakirdes. Linna haldusalasse kuulub viis küla: Cisteiu de Mureș (Magyarcsesztve), Micoșlaca (Miklóslaka), Războieni-Cetate (Székelyföldvár), Uioara de Jos (kuni 1960. aastani Ciunga; Csongva) ja Uioara de Sus (Felsőmarosújvár). 2011. aasta rahvaloenduse andmetel oli Ocna Mureși elanikest rumeenlasi 78,14%, ungarlasi 8,75%, mustlasi 6,59% ja teistest rahvustest inimesi 0,07%. Rahvus oli teadmata 6,42%-l elanikest. Asulat on esmamainitud 1203. aastal. Linnaõigused sai Ocna Mureș 1956. aastal. Ocna Mureșis asub soolakaevandus. Ocna Mureş Arcanum Ocna Mureş România Geografică Ocna Mures Societatea Naţională a Sării
Termoionisatsioon

Termoionisatsiooniks nimetatakse ioonide tekkimist gaasis kõrgel temperatuuril aatomite ja molekulide vaheliste põrgete tõttu. Ionisatsioon Fotoionisatsioon Põrkeionisatsioon
Pierre Vidal-Naquet

Pierre Emmanuel Vidal-Naquet [pjeer vid'al-nak'ee] (23. juuli 1930 Paris – 29. juuli 2006 Nice) oli prantsuse ajaloolane, kes tegeles peamiselt Vana-Kreeka, aga ka tänapäeva ajalooga. Teda mõjutasid Georges Dumézili ja Claude Lévi-Straussi ideed. Ta kuulus nn Pariisi ajaloolise antropoloogia koolkonda, mille liikmed olid ka Jean-Pierre Vernant, Nicole Loraux ja Marcel Detienne. Eesti keeles on ilmunud tema kirjutis "Must kütt ja Ateena efeebia päritolu" (Akadeemia nr 2, 1995, lk 355–380, tõlkinud Kristjan Toomaspoeg). Digar: https://www.digar.ee/viewer/et/nlib-digar:101558/161649/page/133 Pierre Vidal-Naquet.net
Zdeněk Chovanec

Zdeněk Chovanec López (sündinud 9. oktoobril 2004 Puerto la Cruzis; ka Zdeněk Chovanec Jr. või lihtsalt Zdeněk Chovanec) on Tšehhi-Venezuela võidusõitja, kes võistles viimati 2022. aastal BOSS GP sarjas MM International Motorsport ja FIA Vormel 3 Meistrivõistlustel Charouzi Sauber Junior Teamis. Ta sõitis 2021. aastal Euroformula Open Meistrivõistlustel Double R Racinguga ja läks enne meistrivõistluste viiendat vooru pärast Reshad de Geruse meeskonnast lahkumist üle FIA Vormel 3-le koos Charouzi Sauber Junior Teamiga. Chovanec on varem võistelnud 2020. aasta Itaalia Vormel 4 Meistrivõistlustel. Zdeněk Chovanec karjääri kokkuvõte saidil DriverDB.com (inglise keeles)
Băicoi

Băicoi on linn Rumeenias Prahova maakonnas. Linn asub ajaloolises Munteenia piirkonnas, maakonnakeskusest Ploieștist ligikaudu 15 km loodes. Asulat on esmamainitud 1543. aastal. Naftatootmist alustati Băicois 1884. aastal, naftarafineerimistehas rajati 1889. aastal. Băicoi sai linnaõigused 1948. aastal. Băicoi România Geografică
Paide linnavalitsus

Paide linnavalitsus on Paide linna täidesaatev võimuorgan (linnavalitsus). Selle nimetab ametisse Paide linnavolikogu. Linnavalitsus asub aadressil Keskväljak 14. Paide linnavalitsuse juht on Paide linnapea, kelleks alates 2022. aasta oktoobrist on Kulno Klein. Paide linnavalitsuse struktuuriüksused on linnakantselei, osakonnad ja osakondadele alluvad teenistused. Linnakantselei ülem on linnasekretär, osakondade ülemad on abilinnapead. Paide sai oma linnaõigused tagasi 1783. aastal seoses Katariina II algatatud haldusreformiga. Paidest sai Järva kreisi keskus ja 1789. aastal määrati ka uus linnapiir. Paide linnal, nagu ka teistel Eestimaa väikelinnadel, ei olnud raadi, linna juhtis foogtikohus. Kreisilinnana arenes Paide tüüpiliseks väikeseks provintsilinnaks. 1902. aastal valiti pärast Paide linnavolikogu (vene k Вейсенштейнская городская дума) valimisi Paide linnavalitsuse (vene Вейсенштейнское Городское Управление) juhiks, Paide linnapeaks apteeker Oskar Wilhelm Brasche. 1914. aastal oli Paide linnapea Oskar Wilhelm Brasche, linnapea asetäitja Voldemar Grohmann, linnavolinik Eduard Pertel, linnasekretär Jakob Schröeder. Paide linnavolinike loend Paide Linnavalitsus Paide linna veebilehel
Ionisatsioon

Ionisatsioon on positiivse iooni tekkimine neutraalsest aatomist või molekulist, kui sellest lahkub elektron, või negatiivse iooni tekkimine (peamiselt keemilistes reaktsioonides), kui neutraalse aatomiga (molekuliga) liitub elektron. Ionisatsiooni peamised põhjused: elektriväljas kiiresti liikuvate elektronide põrkumine aatomite või molekulidega (põrkeionisatsioon); lühilaineline elektromagnetkiirgus, nt ultraviolettkiirgus (fotoionisatsioon); kõrge temperatuur (termoionisatsioon). Aatomite ergastamine ja ionisatsioon elektriväljas Ioonallikas Ioniseeriv kiirgus ENE, 3.kd, 1988, lk 663 Ionisatsioon
Caracal

Caracal on linn Rumeenias Olti maakonnas. Linn asub ajaloolises Olteenia piirkonnas, maakonnakeskusest Slatinast ligikaudu 35 km lõunas. Caracali on esmamainitud 17. novembril 1538. Istoria zonei Municipiul Caracal
Roznov

Roznov on linn Rumeenias Neamți maakonnas. Linn asub ajaloolises Moldova piirkonnas, maakonnakeskusest Piatra Neamțist ligikaudu 14 km kagus. Linn asub Bistrița jõe kaldal. Linna haldusalasse kuulub kaks küla: Chintinici ja Slobozia. Asulat on esmamainitud 1419. aastal. Linnaõigused sai Roznov 22. oktoobril 2003. 2021 Romanian census Roznov România Geografică  Roznov – pildid, videod ja helifailid Wikimedia Commonsis
Amara (Rumeenia)

Amara on linn Rumeenias Ialomița maakonnas. Linn asub Amara järve ääres ajaloolises Munteenia piirkonnas, maakonnakeskusest Sloboziast ligikaudu 7 km põhjaloodes. Amara sai linnaõigused 7. aprillil 2004. Amara on kuurortlinn, kus tegeldakse mudaraviga. 2021 Romanian census Amara România Geografică Daniel Onea, Adina Olaru:Kurort Amara: Faulschlamm mit heilenden Eigenschaften Radio România Internaţional, 16. mai 2018  Amara (Rumeenia) – pildid, videod ja helifailid Wikimedia Commonsis
Amara

Amara võib tähendada järgmist: Amara on linn Rumeenias Amara (Al-‘Amārah) on linn Iraagis Amara (kuivajooksik) on jooksiklaste perekond Amara on Indoneesia laulja
Rakvere 2. jaoskonnakohus

Rakvere 2. jaoskonnakohus oli Rakvere Ringkonnakohtu ringkonda kuuluv jaoskonnakohus Rakveres, Tallinna tänav 47. Rakvere 2. jaoskonnakohtu jaoskonda kuulusid alates 1939. aastast Kunda linn; Kunda, Vihula, Palmse, Sõmeru, Rägavere, Küti ja Roela vald. Rakvere 2. jaoskonnakohtunik (varasema nimetusega Rakvere-Paide rahukogu 5. jaoskonna rahukohtunik) oli alates 1922. aastast August Värava. https://dea.digar.ee/article/AKriigiteataja/1939/03/10/5 Ringkonnakohtute ringkondade ja jaoskonnakohtute jaoskondade piiride ning jaoskonnakohtute asukohtade määrus (RT 1939, 20, 142)
Los Altos

Los Altos (hispaania Estado de Los Altos) oli Kesk-Ameerika Liitvabariigi osariik (Los Altose osariik) 1838–1840 ja iseseisev vabariik (Los Altose Riik) 1848–1849. Selle pealinn oli Quetzaltenango. Los Altose ala moodustas kaheksa praeguse Guatemala lääneosa departemangu ja praeguse Mehhiko Chiapase osariigi Soconusco piirkond.
Hollenegg

Hollenegg oli vald Austrias Steiermargi liidumaal Deutschlandsbergi ringkonnas. 2015. aastast on see Schwanbergi valla osa.
Gressenberg

Gressenberg oli vald Austrias Steiermargi liidumaal Deutschlandsbergi ringkonnas. 2015. aastast on see osa Schwanbergi vallast.
Garanas

Garanas oli vald Austrias Steiermargi liidumaal Deutschlandsbergi ringkonnas. 2015. aastast on see osa Schwanbergi vallast.
Deutschlandsberg

Deutschlandsberg [ˈdɔʏtʃlantsbɛʁk] (sloveeni Lonč) on linn (Stadt) Austrias Steiermargi liidumaal Deutschlandsbergi ringkonnas. See asub Lõuna-Austrias, Sloveenia piiri lähedal. See on umbes 35 km kaugusel Grazist. Populaarsete turismiobjektide hulka kuulub Deutschlandsbergi linnus. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Bevölkerung 2023 nach Kastralgemeinden, vaadatud 25.12.2023.
Kuperjanov

Kuperjanov on eesti perekonnanimi. Alice Kuperjanov (1894–1942), eesti ühiskonnategelane Andres Kuperjanov (sündinud 1958), eesti folklorist Julius Kuperjanov (1894–1919), eesti väejuht "Kuperjanov Surname". forebears.io. Vaadatud 28. august 2022. Approximately 1 people bear this surname. Most prevalent in: Estonia; Highest density in: Estonia.
Deutschlandsbergi linnus

Burg Deutschlandsberg on linnus Austrias Steiermargi liidumaal. See asub 398 m kõrgusel merepinnast. Kivilinnus on rajatud 12. sajandil.
Eibiswald

Eibiswald (sloveeni keeles Ivnik) on vald (Marktgemeinde) Austrias Steiermargi liidumaal Deutschlandsbergi ringkonnas. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.